ฌุสตีน เอแน็ง

ฌุสตีน เอแน็ง หรือชื่อเต็มว่า ฌุสตีน เอแน็ง-อาร์แดน () เกิดเมื่อวันที่ 1 มิถุนายน พ.ศ. 2525 เป็นนักเทนนิสอาชีพหญิงชาวเบลเยียม และเป็นอดีตมืออันดับ 1 ของโลก ในวันที่ 14 พฤษภาคม พ.ศ. 2551 เธอได้ประกาศเลิกเล่นเทนนิสอาชีพอย่างกะทันหัน ซึ่งขณะนั้นเธอมีอายุได้ 25 ปี และเป็นมืออันดับ 1 ของโลก บิลลี จีน คิง ได้กล่าวยกย่องเธอว่า "เมื่อได้เปรียบเทียบแล้ว เอแน็งถือเป็นนักเทนนิสอาชีพที่ยอดเยี่ยมที่สุดในรุ่นของเธอ" ต่อมาในวันที่ 22 กันยายน พ.ศ. 2552 เอแน็งได้ประกาศว่าเธอจะกลับมาลงแข่งขันเทนนิสอาชีพอีกครั้งหนึ่ง

เอแน็งคว้าตำแหน่งชนะเลิศเทนนิสดับเบิลยูทีเอ ทัวร์ในประเภทเดี่ยวทั้งสิ้น 41 รายการ และได้รับเงินรางวัลรวมจากการเล่นเทนนิสอาชีพไปกว่า 19 ล้านดอลลาร์สหรัฐ โดยเป็นรายการระดับแกรนด์สแลม 7 รายการ (ประกอบด้วย 1 ออสเตรเลียนโอเพน, 4 เฟรนช์โอเพน และ 2 ยูเอสโอเพน) นอกจากนี้เธอยังสามารถคว้ารางวัลชนะเลิศรายการชิงแชมป์ปลายปี หรือที่เรียกว่าดับเบิลยูทีเอ แชมป์เปียนชิพ ได้ 2 ครั้งด้วยกัน รวมไปถึงการคว้าเหรียญทองจากการแข่งขันกีฬาโอลิมปิกฤดูร้อน พ.ศ. 2547 ณ กรุงเอเธนส์ ประเทศกรีซ

ผู้เชี่ยวชาญในวงการเทนนิสได้กล่าวถึงเหตุผลที่ทำให้เอแน็งประสบความสำเร็จในการเล่นเทนนิสอาชีพ ว่ามาจากจิตใจที่แข็งแกร่ง ความสมบูรณ์และความหลากหลายในเกมการเล่น ความเร็วและฟุตเวิร์ต รวมไปถึงการตีแบ็กแฮนด์มือเดียวของเธอ (ซึ่ง จอห์น แมคเอนโร ได้กล่าวชื่นชมว่า เป็นแบ็กแฮนด์มือเดียวที่สวยที่สุดของนักเทนนิสทั้งชายและหญิง)

 รูปแบบการเล่นเทนนิส 
เอแน็ง เป็นผู้ที่มีแบ็กแฮนด์มือเดียวที่โดดเด่น และถือเป็นเรื่องที่หาได้ยากยิ่งสำหรับนักเทนนิสหญิงที่จะตีแบ็กแฮนด์มือเดียวในสมัยนี้ แบ็กแฮนด์ของเอแน็งเป็นหนึ่งในอาวุธประจำตัวของเธอที่ทรงประสิทธิภาพ แข็งแกร่ง และแม่นยำ เธอสามารถตีแบ็กแฮนด์วินเนอร์ได้จากทุกที่ของคอร์ต แบ็กแฮนด์สไลด์ของเธอก็ถือเป็นหนึ่งในแบ็กแฮนด์สไลด์ที่ยอดเยี่ยมที่สุดของโลกเช่นกัน อย่างไรก็ตามโฟร์แฮนด์ของเอแน็งก็ถือเป็นอาวุธหนึ่งที่คู่ต่อสู้จะประมาทไม่ได้ ซึ่งเมื่อเธอท็อปฟอร์มเมื่อไร เธอก็จะเป็นหนึ่งในผู้เล่นที่ตีลูกวินเนอร์ได้มากมาย โดยเป็นวินเนอร์ที่มาจากโฟร์แฮนด์กราวด์สโตรกเป็นส่วนใหญ่

แม้ว่าเอแน็งจะตัวเล็ก แต่เธอก็มีการเสิร์ฟที่ทรงพลัง ซึ่งมีความเร็วสูงสุดคือ 196 กิโลเมตร/ชั่วโมง (122 ไมล์/ชั่วโมง) ณ การแข่งขันเทนนิสรายการ แฟมิลี เซอเคิล คัพ พ.ศ. 2548 ฟุตเวิร์ก การทรงตัว และการควบคุมคอร์ตก็ถือเป็นสิ่งหนึ่งที่เอแน็งทำได้ดี โดยเฉพาะอย่างยิ่งในคอร์ตดิน ซึ่งเธอสามารถปรับเปลี่ยนเกมการเล่นจากการตั้งรับมาเป็นการรุกได้อย่างรวดเร็ว เอแน็งมีทักษะการวอลเลย์ที่ดีและสามารถเล่นสไตล์การเสิร์ฟและวอลเลย์ได้บ่อยครั้ง

 รางวัล 
 พ.ศ. 2545 
 UEPS European Sportswoman of the Year."European Sports Journalists honor Henin and Federer", De Standaard, 2008-01-08. Retrieved on 2008-01-08.

 พ.ศ. 2546 
 Belgian Sportswoman of the Year.
 ITF World Champion.
 UEPS European Sportswoman of the Year.

 พ.ศ. 2547 
 WTA Player of the Year (เป็นของปี พ.ศ. 2546).
 Belgian Sportswoman of the Year.

 พ.ศ. 2548 
 Family Circle/State Farm "Player Who Makes A Difference".
 Whirlpool 6th Sense Player of the Year.

 พ.ศ. 2549 
 Appointed UNESCO Champion for Sport.
 ITF World Champion.
 Belgian Sportswoman of the Year
 Member of  the Belgian Sporting Team of the Year (Fed Cup - Team)
 UEPS European Sportswoman of the Year.

 พ.ศ. 2550 
 Whirlpool 6th Sense Player of the Year.
 Belgian Sportswoman of the Year.
 Belgian Sports Personality of the Year (career award).
 ITF World Champion.
 USSA Female Athlete of the Year.
 EFE Sportsperson of the Year.
 UEPS European Sportswoman of the Year.

 พ.ศ. 2551 
 Laureus World Sportswoman of the Year
 WTA Player of the Year (เป็นของปี พ.ศ. 2550).

 สถิติการแข่งขันอาชีพ 

 แกรนด์สแลม หญิงเดี่ยว รอบชิงชนะเลิศ (12) 

 (7 ชนะเลิศ - 5 รองชนะเลิศ) 

ผลลัพธ์ปีรายการพื้นผิวคู่แข่งในรอบชิงผลการแข่งขันรองชนะเลิศ  2544   วิมเบิลดัน   หญ้า   วีนัส วิลเลียมส์  6–1, 3–6, 6–0ชนะเลิศ  2546   เฟรนช์โอเพน  ดิน   คิม ไคลจ์สเตอร์ส  6–0, 6–4ชนะเลิศ  2546   ยูเอสโอเพน  คอนกรีต   คิม ไคลจ์สเตอร์ส  7–5, 6–1ชนะเลิศ  2547   ออสเตรเลียนโอเพน  คอนกรีต   คิม ไคลจ์สเตอร์ส  6–3, 4–6, 6–3ชนะเลิศ  2548   เฟรนช์โอเพน <small>(2)  ดิน   แมรี เพียร์ซ  6–1, 6–1รองชนะเลิศ  2549   ออสเตรเลียนโอเพน  คอนกรีต   อเมลี มัวเรสโม  6–1, 2–0 รีไทร์ชนะเลิศ  2549   เฟรนช์โอเพน <small>(3)  ดิน   สเวตลานา คุซเนตโซวา  6–4, 6–4รองชนะเลิศ  2549   วิมเบิลดัน  หญ้า   อเมลี มัวเรสโม  2–6, 6–3, 6–4รองชนะเลิศ  2549   ยูเอสโอเพน  คอนกรีต   มาเรีย ชาราโปวา  6–4, 6–4ชนะเลิศ  2550   เฟรนช์โอเพน <small>(4)  ดิน   อนา อิวาโนวิช  6–1, 6–2ชนะเลิศ  2550   ยูเอสโอเพน <small>(2)  คอนกรีต   สเวตลานา คุซเนตโซวา  6–1, 6–3รองชนะเลิศ  2553   ออสเตรเลียนโอเพน <small>(2)  คอนกรีต   เซเรนา วิลเลียมส์  6–4, 3–6, 6–2 

 โอลิมปิก หญิงเดี่ยว รอบชิงชนะเลิศ (1) 

 (1 เหรียญทอง) 
ผลลัพธ์ปีรายการพื้นผิวคู่แข่งในรอบชิงผลการแข่งขันเหรียญทอง  2547   กีฬาโอลิมปิกฤดูร้อน ณ กรุงเอเธนส์  คอนกรีต   อาเมลี โมแร็สโม  6–3, 6–3

 อ้างอิง 

หมวดหมู่:นักเทนนิสชาวเบลเยียม
หมวดหมู่:นักกีฬาเหรียญทองโอลิมปิก
หมวดหมู่:นักเทนนิสในโอลิมปิกฤดูร้อน 2004
หมวดหมู่:บุคคลจากจังหวัดลีแยฌ